Fomitopsis rosea

Fomitopsis rosea Fomitopsidaceae familiako onddo espezie bat eta poliporo arrosa bat da, Ipar Amerikako mendebaldean eta Europan aurki daitekeena. Beste ardagai arrosa baten (Fomitopsis cajanderi) hurbileko ahaidea da. F. cajanderi landare-patogenoa da, eta F. rosea, berriz, detritiboro bat.

Habitata 
F. rosea mendebaldeko Ipar Amerikan hazten da, maizago izei-basoetan. Vancouver Island, Prince George eta Wells Gray Park-en aleek espeziea bereizten lagundu dute.Ardagai hau hildako egurretan baino ez da hazten, eta Picea, Pseudotsuga edo Populus enborrek dute lehentasuna. Pudrizio kubiko marroia eragiten du.

Banaketa eremua 
Europa, Ipar Amerika, Erdialdeko Amerika, Errusia, Kazakhstan, Txina, Japonia.

Espeziearen egoera 
Aranzadi Elkartearen arabera, Fomitopsis rosea desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

Erreferentziak

Kanpo estekak 

1805. urtean deskribatutako onddoak
Fomitopsidaceae
Landareen onddo patogenoak